ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
2 เม.ย. 2558

สรุปภาวะตลาดภาคเช้า : SET ยังเก่ง – Sentiment ในประเทศยังดูดี ไล่ตั้งแต่ เม็ดเงินใหม่จากทริกเกอร์ ฟันด์, ยกเลิกกฎอัยการศึก และเริ่มเห็นแรงซื้อเข้ามาในกลุ่มที่อยู่อาศัย จากประเด็นชะลอออกภาษีที่ดิน และสิ่งปลูกสร้างออกไปไม่มีกำหนด เป็นแรงหนุน SET ปรับขึ้นต่อ เช่นเดียวกับตลาดภูมิภาค ซึ่งเคลื่อนไหวในแดนบวกระดับเขียวกลางถึงเข้ม ทั้งนี้ SET ปิดตลาดภาคเช้าที่ 1537.91 จุด +12.33 จุด ด้วยมูลค่าซื้อขายเพิ่มขึ้นมาที่ระดับ 2.2 หมื่นลบ. กลุ่มหลักพลังงาน และ ICT หนุนตลาด ปิดบวก +1.2% และ +0.8% ตามลำดับ ส่วนแบงก์ปิดบวกเล็กน้อย +0.4%
กลยุทธ์ที่แนะนำ :ช่วงบ่าย: คาดจะเริ่มตื้อๆ ที่แนวต้าน 1537 จุด และหลังจากนั้นจะตามมาด้วยการอ่อนตัวระยะสั้น เพื่อลดความร้อนแรงบ้าง ซึ่งหากต่ำกว่า 1525 จุด จะเป็นสัญญาณที่ชัดขึ้น อย่างไรก็ตาม ไม่ได้น่ากลัว มองแนวรับจะอยู่ที่ 1510-1520 จุด และเราให้ใช้ฐาน 1500 จุด เป็นจุดติดตามถึงการเปลี่ยนแนวโน้มเป็นปรับตัวขึ้น การลงสลับไม่ควรต่ำกว่าแล้ว ปัจจัยหนุนหลัก ยังมาจากเม็ดเงินใหม่จากทริกเกอร์ ฟันด์ ซึ่งคาดว่าจะเริ่มทยอยเข้ามาเรื่อยๆ กลยุทธ์ นักลงทุน ถือหุ้นต่อ ลงมาก็เป็นโอกาสซื้อเพิ่ม ส่วนการเก็งกำไรทำได้ แต่ให้ระวังเมื่อ SET ต่ำกว่า 1525 จุด จะเริ่มเห็นการขายทำกำไรระยะสั้น ทั้งนี้ หุ้นแนะนำตามสัญญาณเทคนิค ได้แก่ GENCO (รับ 4.30 ต้าน 4.60 Cut 4.14) และ SIRI (รับ 1.95 ต้าน 2.12 Cut 1.86)